- Hindi News
- National
- 65 साल बाद देवता सिहडू गनेउली अपनी कोठी में हुए विराजमान, उत्सव सा माहौल
65 साल बाद देवता सिहडू गनेउली अपनी कोठी में हुए विराजमान, उत्सव सा माहौल
देवता सिहडू का भव्य मंदिर। इसे तैयार करने में करीब साढ़े तीन साल का समय लगा।
देवता सिहडू के प्रतिष्ठा समारोह में पहुंचे देवता। इस मौके पर पर माहौल पूरा भक्तिमय हो चुका था।
मंदिर का निर्माण साढे़ तीन साल में, लोगों ने लिया आशीर्वाद
सिटीरिपोर्टर | कुल्लू
बंजारकी पलदी घाटी के गनेउली में देवता सिहडू 65 साल बाद अपनी नई कोठी में विराजमान हुए। साढे़ 6 दशकों के प्रयास करने के बाद करीब साढ़े तीन सालों के भीतर देवता की भव्य कोठी बनकर तैयार हुई है। जिसका प्रतिष्ठा समारोह धूमधाम से किया गया और इस मौके पर हजारों लोगों ने प्रतिष्ठा समारोह में भाग लेकर देवता का आशीर्वाद लिया।
मंदिर के कारदार बीरवल, गुर पवन कुमार, पुजारी सूरत राम, भंडारी निरत सिंह, पलसरा देव राज ने बताया कि इस कोठी के निर्माण में पलदी सहित समुची बंजार घाटी के हारियानों ने अपनी भागीदारी निभाई है। जबकि इस कोठी के निर्माण प्रशासन, आयुर्वेद मंत्री कर्ण सिंह और पूर्व मंत्री खीमी राम शर्मा ने भी भरपूर सहयोग किया है। उन्होंने बताया कि इस देवता की कोठी के दरबाजे पर ब्रह्मा, वष्णु, महेश्व और गणेश सहित 24 देवी देवताओं के अवतार उकेरे गए हैं।
देवीदेवताओं ने लिया भाग
देवतासिहडू की कोठी के प्रतिष्ठा समारोह में घाटी के देवता शेष नाग, करथा नाग, बासुकी नाग, देवता खरीहडू, देवता खोडू, देवता थान आदि ने अपने हारियानों के साथ ढोल नगाड़ों की थाप पर शिरकत की और माहौल को पूरी तरह से देवमय बना गया। इस दौरान देव खेल का भी आयोजन किया और भव्य देव मिलन का नजारा देखने को मिला। हारियानों ने बताया कि इस समारोह मेंं घाटी के 44 देवी देवताओं के हारियान पहुंचे।
मंडीके कशोली में है मूल स्थान
देवतासिहडू के इतिहास पर नजर दौड़ाएं तो कहा जाता है कि सिहडू देवता का मूल स्थान मंडी जिला के थुनाग क्षेत्र में कशोली में है और वह दैवीय काल में वहां से पलदी घाटी के शिहड़ा गांव पहुंचे जहां उनकी मुलाकात देवता शेष नाग छमाहु से हुई और शेष नाग देवता सिहडू को गनेउली गांव ले गया और कहा कि तुम्हारा स्थान यहां है और यहां के हारियान तुम्हारा मान सम्मान करेंगे। तब से देवता इस गांव में हैं और और लोग उन्हें पूजते हैं। आज भी मंडी के थुनाग क्षेत्र के लोग भी पूजा पाठ करने आते हैं। परंपराओं का निर्वाहन करते हैं।
tgl_Latn sot_Latn awa_Deva awa_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva awa_Deva hin_Deva